《复移旧寓呈蘅皋叔》
清代·任兰枝

万间已作三年庇，再徒还从旧日居。回首正如身作客，入门真讶是吾庐。

携来鸡犬浑知路，载后图书不满车。惭愧主人迎问讯，玉堂清兴近何如。

作者简介：（1677—1746）江苏溧阳人，字香谷，一字随斋。康熙五十二年一甲二名进士，授编修。雍正元年，直南书房，累迁内阁学士。五年，宣谕安南。历户、兵、工、礼各部尚书。在礼部最久，熟悉朝廷仪制。喜为诗，律句最工，亦工古文辞。有《南楼文集诗集》。